Document ID: 32007D0429

ΑΠΌΦΑΣΗ ΤΗΣ ΕΠΙΤΡΟΠΉΣ
της 18ης Ιουνίου 2007
για τροποποίηση της απόφασης 2005/429/ΕΚ περί θεσπίσεως ειδικού προγράμματος παρακολούθησης για την αποκατάσταση των αποθεμάτων γάδου
[κοινοποιηθείσα υπό τον αριθμό Ε(2007) 2550]
(Τα κείμενα στη δανική, γερμανική, αγγλική, γαλλική, ολλανδική και σουηδική γλώσσα είναι τα μόνα αυθεντικά)
(2007/429/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής (1), και ειδικότερα το άρθρο 34 στοιχείο γ) παράγραφος 1,
Εκτιμώντας τα ακόλουθα:
(1)
Ο κανονισμός (ΕΚ) αριθ. 423/2004 του Συμβουλίου (2) θεσπίζει μέτρα για την αποκατάσταση των αποθεμάτων γάδου στο Kattegat, στη Βόρειο Θάλασσα, στο Skagerrak και στην Ανατολική Μάγχη, καθώς και δυτικά της Σκωτίας και στη Θάλασσα της Ιρλανδίας.
(2)
Οι κανονισμοί του Συμβουλίου (ΕΚ) αριθ. 27/2005 (3), (ΕΚ) αριθ. 51/2006 (4) και (ΕΚ) αριθ. 41/2007 (5), προβλέπουν ενδιάμεσους περιορισμούς αλιευτικής προσπάθειας και πρόσθετους όρους για την παρακολούθηση, την επιθεώρηση και την επιτήρηση στο πλαίσιο των μέτρων αποκατάστασης ορισμένων αποθεμάτων, οι οποίοι εφαρμόζονται σε όλους τους τύπους αλιείας κατά τη διεξαγωγή των οποίων υπάρχει πιθανότητα αλίευσης γάδου στα εν λόγω ύδατα.
(3)
Η απόφαση 2005/429/ΕΚ της Επιτροπής (6) θέσπισε ειδικό πρόγραμμα παρακολούθησης με διετή διάρκεια ισχύος, που αποσκοπεί στην εξασφάλιση κατάλληλου επιπέδου εφαρμογής των μέτρων διατήρησης και ελέγχου τα οποία ισχύουν για τις αλιευτικές δραστηριότητες τις σχετικές με την αποκατάσταση των αποθεμάτων γάδου.
(4)
Το ειδικό πρόγραμμα παρακολούθησης είναι απαραίτητο για την οργάνωση της επιχειρησιακής συνεργασίας μεταξύ των ενδιαφερόμενων κρατών μελών και για να επιτρέψει στην Κοινοτική Υπηρεσία Ελέγχου της Αλιείας να καταρτίσει κοινά σχέδια ανάπτυξης σύμφωνα με το άρθρο 9 του κανονισμού (ΕΚ) αριθ. 768/2005 (7).
(5)
Για τη διασφάλιση της εφαρμογής των μέτρων διατήρησης και ελέγχου, το ειδικό πρόγραμμα παρακολούθησης πρέπει να παραταθεί για ένα έτος.
(6)
Η απόφαση 2005/429/ΕΚ πρέπει συνεπώς να τροποποιηθεί ανάλογα.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αλιείας και υδατοκαλλιέργειας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 1 της απόφασης 2005/429/ΕΚ, οι λέξεις «για διετή περίοδο» αντικαθίστανται από τις λέξεις «για τριετή περίοδο».
Άρθρο 2
Η παρούσα απόφαση απευθύνεται στο Βασίλειο του Βελγίου, στο Βασίλειο της Δανίας, στην Ομοσπονδιακή Δημοκρατία της Γερμανίας, στη Γαλλική Δημοκρατία, στην Ιρλανδία, στο Βασίλειο των Κάτω Χωρών, στο Βασίλειο της Σουηδίας και στο Ηνωμένο Βασίλειο της Μεγάλης Βρετανίας και της Βορείου Ιρλανδίας.
Βρυξέλλες, 18 Ιουνίου 2007.

Labels: 6